Folketing
2010-02-02

Er det ikke sådan, at De Konservative egentlig bare bruger det her som et halmstrå? Vil jeg spørge hr. Naser Khader. Jeg synes jo, det er fantastisk, at landets justitsminister, landets vicestatsminister – formanden for Det Konservative Folkeparti, erhvervs- og økonomiminister Lene Espersen – og hr. Naser Khader på sommerpressemødet kan sidde og tale om det her, som de overhovedet ikke har undersøgt før, hvis de virkelig mener, det er i konflikt med grundloven. Altså, det her er jo bare et halmstrå i forhold til den vej, som De Konservative fornuftigt nok bevægede sig ud af. Vi støttede jo De Konservative varmt, da det kom dertil, men så fandt de ud af, at de ikke kunne få det igennem i regeringen. I sidste uge blev udspillet fra regeringens burkaudvalg betragtet som en sejr for hr. Naser Khader, men nu kan jeg forstå, at det betragtes som udmærket. Jeg ved, at hr. Peter Skaarup vil redegøre nærmere for, hvad der er kommet ud af det. Jeg synes, det er et halmstrå for De Konservative.